open-index/open-wikipedia-markdown huggingface dataset:
2TE116

**2TE116** (**2ТЭ116**) on diiselvedurite seeria, mida tootis Luhanski veduritehas Ukrainas. 2TE116 puhul on tegemist kaksikveduriga. 

Esimene vedur valmis 1971. aastal. Vedur konstrueeriti kaubarongide veoks Nõukogude Liidu raudteedel rööpmelaiusega 1520 mm. 2TE116 põhjal on tehtud ka versioonid 2TE116U, 2TE116UP, 2TE126, 2TE10M, 2TE10U, TE3. Lisaks on toodetud kolmikvedureid 3TE116.

Vedur on siiani kasutusel paljudes Ida-Euroopa riikides, teiste seas ka Venemaal ja Eestis, kuid seoses ökonoomsemate ja võimsamate Ameerika C-seeria vedurite kasutuselevõtuga on nende kasutamine Eestis oluliselt vähenenud.

2TE116 (Co´-Co´ + Co´-Co´) seeria esimesed vedurid jõudsid Eestisse 1997 aastal. Tänu diiselmootoritele, mis koormuse all töötades teevad kaugele kostvat lennukimüra, sai vedur hüüdnimeks Boeing. 

Seeria 2TE116 järeltulijaks võib pidada kaksikvedurit 2TE25.

## Tehnilised andmed

* Võimsus 4500 kW / 6120 hj
* Mootori tüüp 1А-5Д49 (16ЧН26/26)
* Kiirus 100 km/h
* Mass 272 t
* Pikkus 2x18150 mm

## Välislingid
* Mootorvedurid Rongimees
* Pilte
Kremass

**Kremass** (vene keeles *Кремас*) oli kahe tekiga kümnes Rossija-klassi (projekt 785/OL800, II seeria) Venemaa jõereisilaev, mis on ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos Tšehhoslovakkias 1954 Volga jõelaevakompaniile kui *Tadžikistan*.

Selle nime all kasutati laeva mitte ainult Venemaa jõegedel liinidel Moskva – Rostov Doni ääres, Gorki–Astrahan, Volgograd–Saratov NSVLi ja alates 1993. aastast Venemaa lipu all, vaid ka alates 1. juulist 1986 kuni 9. oktoobrini 1989 Ukrainas Tšornobõli katastroofi tagajärgede likvideerimiseks, kus see teenis hotellina.

1990. aastail kasutati laeva Kremass hotellina Rjazanis ning 2003. aastal põles see maha remonditööde käigus.

## Vaata ka
* Jõereisilaevade loend

## Viited
Santana

**Santana** on Ameerika Ühendriikide rokkansambel, mille asutas 1966. aastal California osariigis San Franciscos nimega **Santana Blues Band** kitarrist ja laulukirjutaja Carlos Santana, kes on olnud ansambli juht kogu selle tegevusaja jooksul.

1969. aastal osales ansambel Woodstocki festivalil. Samal aastal andis ansambel välja oma debüütalbumi. Sellele järgnesid "Abraxas" (1970) ja "Santana III" (1971), mis mõlemad jõudsid USA müügiedetabelis Billboard 200 esikohale. Ansamblil on oma tegevusaja jooksul olnud üle poolesaja liikme. Ansambli klassikalisse koosseisu kuulusid lisaks Carlos Santanale veel laulja ja klahvpillimängija Gregg Rolie, löökpillimängija Michael Carabello, trummar Michael Shrieve, basskitarrist David Brown ning löökpillimängija José Areas.

Alates albumist "Caravanserai" (1972) võttis Santana suuna rohkem instrumentaalse, progressiivse *[[jazz fusion]]*i poole, kuid selle perioodi albumid ei saavutanud nii suurt edu kui esimesed albumid. Uuesti pälvis Santana suurt müügiedu ja kriitikute tunnustuse albumiga "Supernatural" (1999), millel ilmusid hittsinglid "Smooth" (kaasategev Rob Thomas) ja "Maria Maria", mis mõlemad jõudsid USA singlite edetabelis Billboard Hot 100 esikohale. "Supernatural" jõudis esikohale üheteistkümnes riigis ja seda plaati müüdi USA-s 12 miljonit eksemplari. 2000. aasta Grammy auhindade jagamisel oli Santana esitatud kokku üheksas kategoorias ja võitis neist koguni kaheksas. Santana sai sellega alates 1984. aastast pärast Michael Jacksoni esimeseks, kes on ühel Grammy auhindade tseremoonial võitnud kaheksa auhinda. 2014. aastal tuli Santana klassikaline koosseis uuesti kokku ja anti välja album "Santana IV" (2016).

Santana on üks kõigi aegade edukamaid ansambleid. Ansambli plaate on maailmas müüdud üle saja miljoni. Ansambli seni edukamat albumit "Supernatural" on müüdud maailmas 30 miljonit eksemplari. Ansambel on andnud välja 26 stuudioalbumit, millest neliteist on USA müügiedetabelis jõudnud esikümnesse. 1998. aastal võeti ansambli klassikaline koosseis Rock'n'rolli Kuulsuste Halli liikmeks.

## Stuudioalbumid

* "Santana" (1969)
* "Abraxas" (1970)
* "Santana III" (1971)
* "Caravanserai" (1972)
* "Welcome" (1973)
* "Borboletta" (1974)
* "Amigos" (1976)
* "Festivál" (1977)
* "Moonflower" (1977)
* "Inner Secrets" (1978)
* "Marathon" (1979)
* "Zebop!" (1981)
* "Shangó" (1982)

* "Beyond Appearances" (1985)
* "Freedom" (1987)
* "Spirits Dancing in the Flesh" (1990)
* "Milagro" (1992)
* "Supernatural" (1999)
* "Shaman" (2002)
* "All That I Am" (2005)
* "Guitar Heaven" (2010)
* "Shape Shifter" (2012)
* "Corazón" (2014)
* "Santana IV" (2016)
* "Africa Speaks" (2019)
* "Blessings and Miracles" (2021)

## Praegune koosseis
* Carlos Santana – kitarr, kaul, löökpillid (1966–)
* Benny Rietveld – basskitarr (1990–1992, 1997–)
* Karl Perazzo – löökpillid (1991–)
* Andy Vargas – laul (2000–)
* Tommy Anthony – rütmikitarr, laul (2005–)
* David K. Mathews – klahvpillid (2011–)
* Paoli Mejías – löökpillid (2013–)
* Cindy Blackman Santana – trummid (2015–)
* Ray Greene – laul (2016–)

## Välislingid
* Ansambli koduleht
Maarja Haamer

**Maarja Haamer** (kodanikunimega **Maarja Renter**; 17. september 1938 Tartu – 9. märts 2021) oli eesti ooperilaulja (sopran) ja pedagoog.

## Elulugu
Maarja Haamer õppis Rägavere 4-klassilises koolis, seejärel Kohila 7-klassilise koolis, Tallinna 4. keskkoolis, Tartu 5. keskkoolis ja lõpetas 1961. aastal Tartu Muusikakooli kiitusega. Tartu Muusikakoolis oli tema õpetajaks Rudolf Jõks. 1967. aastal lõpetas ta Tallinna Riikliku Konservatooriumi laulu erialal. Aastatel 1965–1991 oli ta Estonia teatri ooperi- ja operetisolist. Aastatel 1985–2005 töötas Haamer Eesti Muusika- ja Teatriakadeemias laulupedagoogina koolimuusika osakonnas.

## Looming
Ta on laulnud muusikalavastustes üle 40 rolli; tema parimateks rollideks peetakse Tatjanat "Jevgeni Oneginis", Barbarat "Barbara von Tisenhusenis" ja Marie Thérèse von Werdenbergi "Roosikavaleris".

Haamerit on iseloomustatud kui lüürilist, suurekõlalist ja sooja tämbriga sopranit, kellele sobis eriti siiraste ja õrnade kangelannade kehastamine. 

## Isiklikku
Tema isa oli vaimulik Harri Haamer, onu kunstnik Eerik Haamer ja abikaasa teatrikunstnik Eldor Renter. Tema ema Maimu Haamer (1912–1997) oli Viljandi linnapea August Maramaa tütar. Tema vend oli vaimulik Eenok Haamer (1935–2025). Tema tütar on muusikapedagoog Hanna Renter.

## Viited

## Välislingid
* Maarja Haamer 17. IX 1938 – 9. III 2021 Nekroloog. Sirp, 12. märts 2021
Supernatural (Santana album)

**"Supernatural"** on USA ansambli Santana 1999. aastal ilmunud album, mis on võitnud 8 Grammy auhinda, sealhulgas aasta albumi ja parima rokkalbumi oma). 2008. aastaks oli albumit müüdud 27 miljonit eksemplari.  USA-s saavutas see 15-kordse plaatinaplaadi staatuse. 

## Lugude nimekiri

#"(Da Le) Yaleo" – Carlos Santana, Ra, Polloni
#"Love of My Life" – Carlos Santana, Dave Matthews
#"Put Your Lights On" – Erik Schrody
#"African Bamba" – Carlos Santana, Ismaïla Toure, Sixu Tidiane Touré, Karl Perazzo
#"Smooth" – Itaal Shur, Rob Thomas
#"Do You Like The Way" – Lauryn Hill
#"Maria Maria"– Carlos Santana, Karl Perazzo, Raul Rekow, Wyclef Jean, Jerry Duplessis
#"Migra" – Carlos Santana, Rafi Taha, Tony Lindsay
#"Corazón espinado " – Fher Olvera
#"Wishing It Was" – Eagle-Eye Cherry, Michael Simpson, John King, Nishita
#"El Farol" – Carlos Santana, Karl Porter
#"Primavera" – Karl Porter, J. B. Eckl, Cheín García Alonso, Kike Santander
#"The Calling" – Carlos Santana, Chester Thompson, Freddie Stone, Linda Graham

## Viited
Karelija

**Karelija** (vene keeles *Карелия*) on kahe tekiga kolmeteistkümnes Rossija-klassi (projekt 785/OL800, II seeria) Venemaa jõereisilaev, mis on ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos  Tšehhoslovakkias 1955. aastal Volga jõelaevakompaniile (tehasenumber 323).

Karelijat kasutati mitte ainult Venemaa jõgedel liinil Kuibõšev–Uljanovsk NSV Liidu ja alates 1993. aastast Venemaa lipu all, vaid alates 1. juulist 1986 kuni 9. oktoobrini 1989 ka Ukrainas Tšornobõli katastroofi tagajärgede likvideerimiseks, kus see teenis hotellina.

2006. aastal hakati laeva moderniseerima ning see asub Samara jõesadamas, kus selle laeva endine kapten töötab üksi pardal turvamehena.

## Viited

## Välislingid
* Jõelaev Karelija (vene keeles)
* Karelija video YouTube kodulehel filmitud 2000
Wayne McCullough

**Wayne Pocket Rocket McCullough** (kuni maini 2004 **Wayne William McCullough**; sündinud 7. juulil 1970 Belfastis) on Iirimaa ja Põhja-Iirimaa endine poksija. 

McCullough sai kukk-kaalus (kuni 54 kg) 1992. aasta Barcelona olümpiamängude poksivõistlustel hõbemedali, kaotades finaalis kuldmedali- ja olümpiavõitjale Joel Casamayorile (Kuuba). Ta osales helveskaalus (kuni 48 kg) 1988. aasta Seouli olümpiamängude poksivõistlustel, kuid kaotas 3. ringis oma kohtumise ja jäi edasisest medaliheitlusest välja.

McCullough osales kukk-kaalus (kuni 54 kg) 6. maailmameistrivõistlustel (Sydney, 1991), kuid kaotas veerandfinaalis oma kohtumise hilisemale hõbemedalivõitjale Enrique Carrionile (Kuuba) ja jäi edasisest medaliheitlusest välja. 

McCullough võitis kärbeskaalus (kuni 51 kg) 14. Rahvaste Ühenduse mängude poksivõistlustel (Auckland, 1990) kuldmedali ja tuli Rahvaste Ühenduse meistriks. 

McCullough poksis veebruarist 1993 kuni juulini 2005 ning uuesti 20. juuni 2008 elukutselisena ning pidas kokku 34 kohtumist, millest võitis 27 (neist 18 nokaudiga) ja kaotas 7 (neist 2 nokaudiga) kohtumist.

## Viited

## Välislingid
* 
*
Traditsioonilised teadmised

**Traditsioonilised teadmised** (inglise keeles *traditional knowledge*) on traditsioonilisi eluviise järgivate kohalike (põlis)kogukondade teadmised, uuendused ja tavad. 

Traditsioonilised teadmised on arenenud sajandite jooksul kogetu põhjal, kohanedes kohaliku kultuuri ja elukeskkonnaga. Enamikul juhtudel on neid teadmisi põlvkonnast põlvkonda edasi antud suuliselt. 

Traditsioonilised teadmised võivad väärtuslikuks osutuda ka moodsale tööstusele ja põllumajandusele: näiteks paljud meditsiini- ja kosmeetikatooted põhinevad traditsioonilistel teadmistel.

## Vaata ka
*Biopiraatlus
*Intellektuaalomandi õiguste kaubandusaspektide leping
*Biokultuuriline mitmekesisus
*Traditsiooniline ökoloogiline teadmine
*Kultuuriline mitmekesisus

## Viited
 

## Kirjandus
*Säästva arengu sõnaseletusi. Säästva Eesti Instituut, SEI Tallinn. http://www.seit.ee/sass/?ID=1&L_ID=125 (vaadatud 17.12.2011)
Noomi Rapace

**Hilda Noomi Rapace** (['noomi raˈpass], sünninimi **Hilda Noomi Norén**; sündinud 28. detsembril 1979) on rootsi näitleja.

Tema seni kaalukaim roll on Lisbeth Salander Millenniumi-filmitriloogias: "Lohetätoveeringuga tüdruk" (*Män som hatar kvinnor*), "Tüdruk, kes mängis tulega" (*Flickan som lekte med elden*) ja "Purustatud õhuloss" (*Luftslottet som sprängdes*). 

2011. aastal mängis ta filmis "Sherlock Holmes: Varjude mäng".

## Välislingid

* 
* 
* Noomi Rapace Online. 
* Postimees naine24.ee: Noomi Rapace – Põhjamaade tõusev filmitäht
490

**490. aasta**

## Sündmused maailmas
* 1. aprill – osa  Itaalia kuninga Odoakeri vägedest alistus Milanos idagootide valitsejale Theoderich Suurele. 
* 11. august – Adda lahing: Adda jõe kallastel toimus lahing Itaalia kuninga Odoakeri ja idagootide valitseja Theoderich Suure vahel, mis lõppes Odoakeri kaotuse ja taandumisega Ravennasse.
*Langobardid asusid Määrimaale.
*Heftaliitide valitsejaks sai Toramana.

## Sündinud
* 3. mai – K'an Joy Chitam I, Palenque valitseja
* Johannes Lydos, Ida-Rooma ametnik ja kirjamees
* Markulf, frangi erak, pühak

## Surnud
* Petros III Mongos, Aleksandria patriarh, kopti kiriku esimene paavst

## Valitsejad
### Euroopa
*Rooma konsulid Flavius Faustus (Flavius Anicius Probus Faustus iunior) ja Flavius Longinus
*Ida-Rooma keiser Zeno
*Konstantinoopoli patriarh Euphemios
*paavst Felix II
*Itaalia kuningas Odoaker
*idagootide kuningas Theoderich Suur
*läänegootide kuningas Alarich II
*Saali frankide kuningas Chlodowech I
*Reini frankide kuningas Sigibert Kölnist
*burgundide kuningad Chilperich II, Godegisel, Gundobad
*Kenti kuningas Oeric
*Sussexi kuningas Ælle

### Aafrika
*Aksumi kuningas Nezool
*vandaalide kuningas Gunthamund

### Aasia
*Pärsia šahh Kavadh I
*Ibeeria kuningas Vahtang I Gorgasali
*Guptade riigi kuningas Budhagupta
*Kadamba kuningas Mandhatri Varman   

### Ameerika
*Palenque kuningas Butz'aj Sak Chiik
*Tikali kuningas Chak Tok Ich'aak II
Hudiksvall

**Hudiksvall** on tiheasustusega paikkond Rootsis Gävleborgi läänis, Hudiksvalli valla keskus.

Hudiksvall asub Rootsi idarannikul umbes 80 km Sundsvallist lõuna pool Hudiksvalli lahe kaldal maantee E4 ääres.

Asula rajas kuningas Johan III 1582. aastal. Ajalooliselt on linnas tegeldud meresõidu, kalanduse, kauplemise ja käsitööga, tänapäeval tegutseb Hudiksvallis puidu-, paberi- ja masinatööstuse ning IT-ettevõtteid.

Seda on kahjustatud umbes 10 korda tulekahjudes, kõige rängemalt põles see 1721. aastal venelaste poolt 1719–1721. aasta venelaste rüüstamise ajal, mille järel jäi alles ainult kirik.

2010. aasta lõpus elas linnas 15 015 inimest.

## Viited

## Välislingid
Chirundu

**Chirundu** on linn Sambias Lõunaprovintsis Zimbabwe piiri ääres Zambezi jõe kaldal. Linn piirneb Zimbabwes Chirundu külaga.

Linna geograafilised koordinaadid on .

Chirundu asub Lusakat ja Hararet ühendava maantee ääres. Maantee kulgeb üle Chirundu silla. Et Chirundu on üks suuremaid piiripunkte maantee ääres, on ta oluline kaubandus- ja transiidikeskus.

21 km linnast lääne pool asub Chirundu fossiilne mets. Chirundu lähedal suubub Zambezisse Kafue jõgi.
## Viited
Rakvere (laev)

**Oniks** on Ivan Skuridin-klassi ro-ro-laev, mis ehitati A. Ždanovi nimelises Severnaja verfi laevatehases Leningradis NSV Liidus **Nikolai Vilkov**i (tehasenumber 825) nime all riigiettevõtte Eesti Merelaevandus tellimusel 1977. aastal. Aastail 1977–2003 kuulus laev Eesti laevakompaniile ning sõitis kuni Eesti Vabariigi taastamiseni NSV Liidu lipu all.

Septembris 1991 muudeti Eesti laevade venepärased nimed ning Nikolai Vilkovi nimeks sai Rakvere. Samal sügisel heisati ka Eesti lipp. Hiljem on laev olnud välja renditud ja kandnud nime **Tallinnhaven**. Nii selle nime kui ka **Rakvere** nime all on laev sõitnud liinil Muuga–Helsingi–Kopenhaagen–Århus–Kiel. Soome ametiühingud korraldasid mitmel korral, vahel ka koostöös teiste Põhjamaade ametiühingutega, Eesti laevade vastu suunatud boikotte. Niisugune boikott tabas pärast Eesti Merelaevanduse erastamist ka Rakveret 1998. aastal.

Aastail 2003–2007 kasutati laeva nime **Gladis** all ja 2007. aastal sai laeva nimeks **Oniks**. 2009. aastal kanti laev maha ja lammutati aprillis 2009. Lammutamisele sõitis see Saint Kittsi ja Nevise lipu all, kodusadam oli Basseterre.

## Viited

## Välislingid
*Rakvere (EST), Baltic Sea 10/3 1996 (inglise keeles)
*Juhtumi nr 34/98 menetlemise lõpetamine
Irene Adler

**Irene Adler** on Arthur Conan Doyle'i tegelaskuju jutustusest "Skandaal Böömimaal". 

Ta on Ameerika Ühendriikidest pärit endine La Scala ja Imperial Opera of Warsawi (väljamõeldud ooperiteater Varssavis) ooperilaulja (hääleliigilt kontraalt), primadonna.

Sherlock Holmes, kes oli võlutud naise ilust ja nutikusest, nimetas Irene Adlerit alati austavalt *Naiseks* suure algustähega.

Irene Adlerit on mainitud ka järgmistes Doyle'i lugudes:
* "Kadunud peigmehe juhtum" (*A Case of Identity*)
* "Sinise granaatkivi mõistatus" (*The Adventure of the Blue Carbuncle*)
* "Viis apelsiniseemet" (*The Five Orange Pips*, arvatavasti)
* "Viimane kummardus" (*His Last Bow*)

## Viited

## Välislingid
* Irene Adler - Sherlock Holmes Fan Wiki
* Irene Adler. Sherlock Holmes Wiki
Taimekaitse

**Taimekaitse** on inimesele vajalike taimede (eeskätt kultuurtaimede) kaitsmine neid kahjustavate loomade, haigusetekitajate ja umbrohtude eest. Kultuurtaimede puhul on see oluline põllusaagi suurendamise viis. 

Sõltuvalt taimekaitsemeetoditest eristatakse näiteks agrotehnilist, keemilist ja bioloogilist taimekaitset. Tänapäeval kasutatakse sageli mitut meetodit koos (terviktaimekaitse). 

Keskkonnakaitseliselt problemaatiline on olnud keemiline taimekaitse, mis on põhjustanud veekogude reostumist ja ohtlike ainete akumuleerumist toiduahelates (nt DDT). Keemiline taimekaitse pole tihti täitnud ka oma eesmärki, sest kahjurputukad muutuvad selle taimekaitsemeetodi suhtes kiiresti resistentseks. 

Ajavahemikul 2016. aasta sügis kuni 2017. aasta sügis leiti Keskkonnaministeeriumi tellitud üle-eestilise uuringuga "Taimekaitsevahendite jääkide sisalduse ja dünaamika uuring pinna- ja põhjavees" Eestist glüfosaati, glüfosaadi laguainet AMPAt, metasakloori ja tebukonasooli.

## Vaata ka
* fütopatoloogia
* mahepõllumajandus
* roheline revolutsioon
* terviktaimekaitse

## Viited
 

## Kirjandus
* Säästva arengu sõnaseletusi. Säästva Eesti Instituut, SEI Tallinn. http://www.seit.ee/sass/?ID=1&L_ID=125 (vaadatud 18.12.2011)
Mullakaitse

**Mullakaitse** on keskkonnakaitse osa, mis tegeleb mulla kui loodusvara säilitamise ja parendamisega ning mulla hävitamise, saastamise ja degradatsiooni vältimisega. 

Mullakaitse olulised eesmärgid on vähendada viljaka maa kadu ehitiste tõttu, takistada kõrbestumist, soostumist, sooldumist, erosiooni ja tuulekannet, mulla saastamist (nt pestitsiididega) ja mulla omaduste halvenemist väära harimise ja maaparanduse tõttu.

## Vaata ka
*keskkonnafunktsioonid
*looduskaitse
*ressursimajandus

## Viited
Looduse õigused

**Looduse õigused** (inglise *rights of nature*) on keskkonnaeetika kategooria, mis omistab loodusele õigusi, nagu neid on inimeselgi.

Loodusele inimkonnaga sarnaste õiguste omistamisega püütakse sageli põhjendada vajadust loodust kaitsta ja inimtegevust selle arvel piirata. 

Õiguste omistamisele on omane teatud astmeline laienemine: kõige levinum on nn loomaõiguste tunnustamine, kuid selle mõtteviisi abil ei ole alati võimalik põhjendada ulatuslikumat keskkonnakaitset. Järgmiseks sammuks on olnud õiguste omistamine kõigele elavale ja lõpuks – püsivaks kestmiseks võimelistele ökosüsteemidele. Viimase sammu filosoofiline probleem on selle ühepoolne kommunikatsioon: nimetatud õigusi saavad loodusele omistada omavahelise kokkuleppe alusel ainult inimesed ning looduse kui õigustatud subjekti tagasiside tõlgendamine on samuti ühiskondliku kokkuleppe küsimus. 

## Vaata ka
*Looduskesksus (ökotsentrism)

## Viited
 

## Kirjandus
*Säästva arengu sõnaseletusi. Säästva Eesti Instituut, SEI Tallinn. http://www.seit.ee/sass/?ID=1&L_ID=125 (vaadatud 16.12.2011)
Ainukultuur

**Ainukultuur** ehk **monokultuur** (inglise *monoculture*) on ühe kultuuri pidev viljelemine (ka **monokultuursus**) samal kasvukohal või nii kasvatatav kultuur.

Ainukultuuri vastand on segakultuur.

Monokultuuri pikaajaline viljelemine põhjustab mulla vaesumist ning soodustab taimehaiguste ja -kahjurite levikut. Samuti väheneb sageli põllu elurikkus.

Monokultuur on vähem stabiilne ja väiksema summaarse saagiga kui segakultuur. 

Monokultuuride (nt kohviuba, banaan, puuvill) kasvatamine on paljude arengumaade majanduse peamine tuluallikas. Seega ebasoodsate ilmastikutingimuste ja ikalduste või muude monokultuuri saagikusele negatiivsete nähtuste tõttu on need riigid väga haavatavad.

## Vaata ka
*Mullaväsimus
*Segakultuur
*Mahepõllumajandus

## Viited
 

## Kirjandus
*Säästva arengu sõnaseletusi. Säästva Eesti Instituut, SEI Tallinn. http://www.seit.ee/sass/?ID=1&L_ID=125 (vaadatud 18.12.2011)
Segakultuur

**Segakultuur** ehk **polükultuur** (inglise *polyculture*) on mitme kultuurtaimeliigi kooskasvatamine samal maatükil, jäljendades nii looduslike ökosüsteemide mitmekesisust. 

Segakultuuri vastand on ainukultuur ehk monokultuur.

Segakultuuri puhul kasutatakse külvikordi, kahe või enama põllukultuuri kasvatamist ühel maatükil ühe kasvuperioodi jooksul, põhikultuuri taimede vahelistel aladel lisakultuuri kasvatamist jne. 

Võrreldes monokultuuriga on segakultuur haigustele vähem vastuvõtlik ja elupaigarikkam, mis tagab ka suurema liigirikkuse. 

## Vaata ka
*Ainukultuur (monokultuur)
*Mahepõllumajandus
*Segaviljelus

## Viited
 

## Kirjandus
*Säästva arengu sõnaseletusi. Säästva Eesti Instituut, SEI Tallinn. http://www.seit.ee/sass/?ID=1&L_ID=125 (vaadatud 18.12.2011)
Kukeseenelaadsed

**Kukeseenelaadsed** (*Cantharellales*) on selts kandseeni.

## Sugukonnad
Sellesse seltsi kuuluvad järgmised sugukonnad:
**[[Aphelariaceae]]*
**[[Botryobasidiaceae]]*
**Cantharellaceae* – kukeseenelised
**[[Ceratobasidiaceae]]*
**[[Clavulinaceae]]*
**Hydnaceae* – narmikulised
**Tulasnellaceae* – tulasnellilised

## Kindla sugukonnata perekondi
**Multiclavula* – hariksamblik
**Sistotrema* – sistotreem
Kukeseenelised

**Kukeseenelised** (*Cantharellaceae*) on sugukond kukeseenelaadsete seltsis.

Sugukonda kuulub 5 perekonda üle 90 liigiga. Eestis on levinud harilik kukeseen ja lehter-kukeseen.

## Perekonnad
**Cantharellus* – kukeseen
**Craterellus* – torbikseen
**Pseudocraterellus* – toruseen
Tulasnellilised

**Tulasnellilised** (*Tulasnellaceae*) on sugukond kukeseenelaadsete seltsis.

Sugukonnas on kokku 54 liiki. Paljud neist on orhideede sümbiondid, moodustades mükoriisat.

## Perekonnad
Sellesse sugukonda kuuluvad järgmised perekonnad:
**[[Stilbotulasnella]]*
**Tulasnella* – tulasnell

## Välislingid
*
Narmikulised

**Narmikulised** (*Hydnaceae*), vanasti okasseenelised, on sugukond kukeseenelaadsete seltsis.

## Perekonnad
**[[Burgoa]]* (anamorf)
**[[Corallofungus]]*
**[[Gloeomucro]]*
**Hydnum* – timpnarmik
**[[Ingoldiella]]* (anamorf)
**[[Osteomorpha]]* (anamorf)
**[[Paullicorticium]]*
**[[Repetobasidiellum]]*
**Sistotrema* – sistotreem

## Viited

## Välislingid
* Narmikulised andmebaasis eElurikkus
Narmikulised (samblad)

**Narmikulised** (*Ptilidiaceae*) on sugukond helviksammaltaimi.

## Perekondi
**Ptilidium* – narmik

## Välislingid
*
Abdel Hak Achik

**Abdel Hak Achik** (araabiapäraselt **عبد الحق عشيق**; sündinud 11. märtsil 1959) on Maroko endine poksija.

Achik sai sulgkaalus (kuni 57 kg) 1988. aasta Seouli olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Giovanni Parisile (Itaalia) ja jäädes edasisest medaliheitlusest välja. 

Achik oli esimene Maroko poksija, kes on võitnud olümpiamedali.

## Isiklikku
Abdel Hak Achiki noorem vend Mohamed on samuti tuntud Maroko poksija.

## Viited

## Välislingid
*
Tahar Tamsamani

**Tahar Tamsamani** (araabiapäraselt **الطاهر التمسماني**; sündinud 10. septembril 1980 Marrakechis) on Maroko poksija.

Tamsamani sai sulgkaalus (kuni 57 kg) 2000. aasta Sydney olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Bekzat Sattarxanile (Kasahstan). Ta osales kergekaalus (kuni 60 kg) 2004. aasta Ateena olümpiamängude poksivõistlustel, kuid kaotas esimeses ringis oma kohtumise ja jäi edasisest medaliheitlusest välja ning 2008. aasta Pekingi olümpiamängude poksivõistlustel, kuid kaotas samuti esimeses ringis oma kohtumise ja jäi edasisest medaliheitlusest välja.

## Viited

## Välislingid
*
Johannes Paesalu

**Johannes Paesalu** (3. augustini 1940 **Johannes Bachval**; 18. detsember 1911 Edise – 12. märts 1976) oli eesti vaimulik.

Ta õppis Jõhvis algkoolis ja Jõhvi ühisgümnaasiumis. Tartu Ülikooli usuteaduskonnas õppis ta aastatel 1933–1937. Prooviaastal oli ta aastatel 1938–1939 Helme Maarja koguduses Johannes Uustali juures. Ordineeriti 22. oktoobril 1939 Tallinna toomkirikus õpetajaks.

Aastatel 1939–1940 oli ta Saaremaa praostkonna vikaarõpetaja, aastatel 1940 (valiti 2. juunil 1940)–1941 oli ta Pöide Maarja koguduse õpetaja, hooldades samaaegselt Muhu ja Saaremaa Jaani kogudust.

Aastal 1941 mobiliseeriti ta Nõukogude armeesse, kust vabanes aastal 1945. 31. augustil 1945 määrati ta  teenima Viru-Nigula kogudust. Aastatel 1949–1950 teenis ta ka Jõhvi Mihkli kogudust ning aastatel 1946–1961 ja 1971–1976 Kunda kogudust.

Paesalu suri aastal 1976 ja ta maeti Helme kalmistule.

## Isiklikku
Paesalu onu Johannes Uustal oli Helme Maarja koguduse õpetaja. Paesalu abikaasa Hilja-Marie (neiuna Juhanson) oli pärit Helme kihelkonnast. Abikaasa õde Erna Viitol oli skulptor. Tema poeg Joel Paesalu on füüsik, tütar Ello-Rahel Karelson oli biokeemik, Tartu Ülikooli õppejõud, on praegu emeriitdotsent.

## Viited

## Välislingid
*Arvo Lasting Meenutades õpetaja Johannes Paesalu 100. sünniaastapäeval Eesti Kirik 2. november 2011
Václav Čtvrtek

**Václav Čtvrtek** (kodanikunimega Václav Cafourek, 4. aprill 1911 Praha – 6. november 1976 Praha) oli tšehhi kirjanik.

Ta töötas Tšehhi ringhäälingus ning alates 1960 vabakutselise kirjanikuna. Ta sai tuntuks laste- ja noortekirjanikuna, laulutekstide, nukunäidendite ja telesaatega "Večerníček".

Eriti tuntuks sai ta juttudega röövel Rumcajsist (eesti keeles "Rumcajs", 1976, 2012).

## Teoseid
* My tři a pes z Pětipes, 1958
* Chlapec s prakem, 1961
* Čáry máry na zdi, 1961
* Duha a jelen Stovka, 1966
* Malá letní romance, 1966
* Rumcajs, 1970
* O Rumcajsovi a loupežnickém synku Cipískovi, 1973
* Neuvěřitelná příhoda práčete Leška, 1975
* Cipísek, 1975
* Manka, 1975
* Jak si Slávek načaroval dubového mužíčka, 1976
Adela Noriega

**Adela Amalia Noriega Méndez** (sündinud 24. oktoober 1969) on Mehhiko näitleja.

## Filmograafia
* 2008: "Fuego en la sangre" - Sofía Elizondo Acevedo 
* 2005: "La esposa virgen" ("Süütuke") - Virginia Alfaro
* 2003: "Amor Real" - Matilde Peñalver y Beristain de Fuentes Guerra
* 2001: "El Manantial" - Alfonsina Valdés Rivero 
* 1998: "El privilegio de amar" - Cristina Miranda 
* 1997: "María Isabel" - María Isabel
* 1995: "María Bonita" - María Reynoso 'María Bonita'
* 1993: "Guadalupe" - Guadalupe Zambrano Santos
* 1989: "Dulce desafío" - Lucero Sandoval 
* 1987: "Quinceañera" - Maricruz Fernández 
* 1986: "Yesenia" - Yesenia	
* 1985: "Un sábado más" - Lucía
* 1985: "Juana Iris" - Romina
* 1984: "Principessa" - Alina
* 1984: "Cachún cachún ra ra!" - Adela

## Välislingid
*Adela Noriega Web
*
Rulluisutamine

**Rulluisutamine** on rulluiskudel liikumise viis.

Rulluisutamine võib olla transpordiviis, vaba aja veetmise ja meelelahutuse viis, tervise- või võistlussport.

Eestis tegutseb katusorganisatsioonina spordialaliit Eesti Rulluisuliit, kuhu kuuluvad kiirrulluisuklubid, rull-iluuisuklubid, *freeskate-*rulluisuklubid ja rullhokiklubid.

## Friday Night Skate
2000. aastast on Eestis tegutsenud Friday Night Skate (FNS) – kevadest sügiseni igal reedeõhtul Tallinnas (vahel ka teistes linnades) organiseeritult liikuv rulluisutajate grupp. FNS-i üritustena on korraldatud ka pikemaid sõite, öö läbi rulluisutamist, aga ka Tallinnast Pärnusse rulluisutamist, mõnel juhul ka selg ees, ning püstitatud maailmarekord. Idee tuua mujal maailmas levinud FNS Eestisse tuli spordipoe A & T Sport direktorilt Tõnu Valdurilt, kes kutsus kaasa ka Allar Levandi. Algul osales mõniteist rulluisutajat, rekord on olnud 400 osalejat.

## Vaata ka
*Rulluisusport
*Rullsuusatamine
*Uisutamine
*Rulluisuhoki
*Rullhoki
*Rullpall

## Viited
Käimine

**Käimine** ehk **kõndimine** on inimeste ja loomade tavaline jalgade abil toimuv liikumisviis. Erinevalt jooksmisest on kõndimisel vähemalt üks jalg igal hetkel maaga puutes.

Spordialana harrastatakse (kiir)käimist.

## Kirjandust
* Frédéric Gros "Kõndimise filosoofia" . Prantsuse keelest tõlkinud Mari Tarendi. Tallinna Ülikooli Kirjastus, Tallinn 2016, 231 lk;  ISBN 978-9985-58-820-8

## Vaata ka
*kiirkõnd
*käimine (sport)
Sergi Dotsenko

**Sergi Mõkolajovõtš Dotsenko** (ukraina keeles *Сергій Миколайович Доценко*; sündinud 27. juulil 1979 Simferopolis) on Ukraina endine poksija.

## Harrastajana
Ta sai II kergekeskkaalus (kuni 67 kg) 2000. aasta Sydney olümpiamängude poksivõistlustel hõbemedali, kaotades finaalis Oleg Säyetovile (Venemaa). 

## Elukutselisena
Ta poksis märtsist kuni aprillini 2001 elukutselisena. Ta osales kokku kolmel kohtumisel ning võitis need kõik (neist kaks nokaudiga).

## Viited

## Välislingid
* 
*Sergi Dotsenko veebilehel BoxRec (inglise keeles)
Henk Quentemeijer

**Henk Quentemeijer** (eesnimi ka **Heinrich**, **Hendrik** või **Hennie**; perekonnanimi ka **Quentemeyer**; 1. jaanuar 1920 Rheine – 22. aprill 1974 Sydney) oli Hollandi poksija.

Quentemeijer osales Euroopa eest ühe korra poolraskekaalus (kuni 175 naela ehk 79,4 kg) maavõistlusel USA Kuldkinda-turniiri võitjate meeskondadega ja kaotas 1947. aastal oma kohtumise Chicagos.

Quentemeijer osales poolraskekaalus (kuni 80 kg) 1948. aasta Londoni olümpiamängude poksivõistlustel, kuid kaotas 1. ringis oma kohtumise hilisemale pronksmedalivõitjale Mauro Cíale (Argentina) ja jäi edasisest medaliheitlusest välja.

Quentemeijer võitis poolraskekaalus (kuni 80 kg) 7. Euroopa meistrivõistlustel (Dublin, 1947) kuldmedali ja tuli Euroopa meistriks.

Quentemeijer poksis juulist kuni augustini 1938 Hollandi Indias (praegu Indoneesia) kaks kohtumist elukutselisena. Teadmata põhjustel pole tema neid elukutselisena kohtumisi arvestatud ning ta sai edasi poksida ka harrastajana. Ta poksis uuesti detsembrist 1948 kuni märtsini 1955 elukutselisena ning pidas üldse kokku 10 kohtumist, millest võitis 7 (neist 2 nokaudiga) ja kaotas 3 (neist 1 nokaudiga) kohtumist.

## Isiklikku
Henk Quentemeijeri vennad Bennie, Frits, Rudie ja Willie olid samuti tuntud Hollandi poksijad. Neile püstitati Enschede linna (enamik vendi sündis seal) 1995. aastal ühine mälestussammas.

## Viited

## Välislingid
* 
*
Tulasnell

**Tulasnell** (*Tulasnella*) on seeneperekond sugukonnast tulasnellilised.

Paljude selle perekonna liikide puhul on viljakehade moodustumine haruldane. Tulasnellid moodustavad mükoriisat eriti orhideedega.

## Liike
**[[Tulasnella eichleriana]]*
**[[Tulasnella violea]]*

## Välislingid
*
Paul Albert Teder

**Paul Albert Teder** (16. detsember 1905 Piiumetsa, Väätsa vald, Järvamaa – 28. august 2008 Stockholm) oli Eesti sõjaväelane (leitnant).

## Teenistuskäik
*27. märts 1929 – teenis Ratsarügemendis, ülendatud lipnikuks
*18. veebruar 1936 – teenis Varustusvalitsuses, ülendatud nooremleitnandiks
*16. veebruar 1940 – teenis Sõjavägede Varustusvalitsuse Ehituse ja korteri osakonnas, ülendatud leitnandiks

## Perekond
Paul Albert Teder oli abielus Aleida Melistega. 

## Välislingid
*Paul Albert Teder ohvitseride andmekogus
Boris Nurmand

**Boris Nurmand** (kuni 1936. aastani **Boris Naumov**, ka **Boris Naumoff**; 19. detsember 1898 Narva-Jõesuu, Virumaa – 8. detsember 1992 Tartu) oli Eesti arst.

Ta lõpetas aastal 1918 Narva Kommertsgümnaasiumi ning õppis aastatel 1918 ja 1920–1926 Tartu Ülikooli arstiteaduskonnas. Aastatel 1918–1919 oli ta Tartus ajalehe Molot sekretär.

Ta oli aastast 1926 Tartu Ülikooli närvikliiniku assistent. Aastatel 1937–1948 oli ta Tallinna Ühise Haigekassa haigla terapeut ja Kopli ning Pelgulinna ambulatooriumi peaarst. Aastatel 1948–1967 oli ta Tartu linna polikliiniku jaoskonnaarst. Aastal 1967 jäi ta pensionile.

## Viited

## Välislingid
*Ohvitseride andmekogu
Alo Tael

**Alo Tael** (kuni 1936. aastani **Apollon Tael**; 13. veebruar 1899 – , Saaremaa – 25. juuni 1994 Toronto) oli Eesti sõjaväelane (nooremleitnant). 

## Teenistuskäik
*10. oktoober 1923 – ülendatud lipnikuks
*18. veebruar 1938 – teenis Kaitseliidu Tallinna malevas, ülendatud nooremleitnandiks.

## Välislingid
*Ohvitseride andmekogu
Mohamed Achik

**Mohamed Abdelhak Achik** (araabiapäraselt **محمد عبد الحق عشيق**; sündinud 1. veebruaril 1965) on Maroko endine poksija.

Achik sai kukk-kaalus (kuni 54 kg) 1992. aasta Barcelona olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Joel Casamayorile (Kuuba). Ta osales kukk-kaalus (kuni 54 kg) 1988. aasta Seouli olümpiamängude poksivõistlustel, kuid kaotas esimeses ringis oma kohtumise ja jäi edasisest medaliheitlusest välja ning sulgkaalus (kuni 57 kg) 1996. aasta Atlanta olümpiamängude poksivõistlustel, kuid kaotas samuti esimeses ringis oma kohtumise ja jäi edasisest medaliheitlusest välja.

## Isiklikku
Mohamed Achiki vanem vend Abdel Hak on samuti tuntud Maroko poksija.

## Viited

## Välislingid
*
Priidik Eras

**Priidik Eras** (kuni 1936. aastani **Friedrich Ervin**; 5. oktoober 1903 Tallinn – 14. jaanuar 1993 Melton, Mowbray) oli Eesti sõjaväelane (kapten).

## Välislingid
*Ohvitseride andmekogu
Hugo Kolk

**Hugo Kolk** (23. juuni 1900 Tallinn – 11. september 1991 Stockholm) oli Eesti sõjaväelane (kapten).

## Välislingid
*Ohvitseride andmekogu
August Erikson

**August Erikson** VR II/3 (29. oktoober 1898 Paslepa, Läänemaa – 23. jaanuar 1992 Toronto) oli Eesti sõjaväelane (leitnant) ja arst.

Ta lõpetas 1919. aastal Jakob Westholmi Gümnaasiumi. Ta võttis aastatel 1916–1917 osa Esimesest maailmasõjast ja aastatel 1918–1920 Vabadussõjast (1. Jalaväerügemendi koosseisus).

Õppis aastatel 1920–1925 Tartu Ülikoolis arstiteadust. Oli pärast ülikooli lõpetamist Tallinna ja Tartu sõjaväehaigla nooremordinaator ja vanemarst. 1931. aastal ta demobiliseeriti. 1940. aastal oli ta Narva haigla kirurgiaosakonna juhataja.

Põgenes 1944. aastal Rootsi, hiljem suundus Rootsist Kanadasse.

## Viited

## Välislingid
*Ohvitseride andmekogu
Kadri Simm

**Kadri Simm** (sündinud 30. aprillil 1976 Kiviõlis) on eesti filosoof ja eetikateoreetik.

Ta astus 1994. aastal Tartu Ülikooli, kus õppis ajaloo erialal ja lõpetas bakalaureuseõppe 2000. aastal. Magistritöö kaitses ta 2001. aastal soouuringute alal Budapestis Kesk-Euroopa Ülikoolis. Samal aastal astus ta Tartu Ülikooli doktoriõppesse filosoofia erialal. Doktoriväitekirja "Benefit-sharing: an inquiry into justification" kaitses ta 2005. aastal Tartu Ülikoolis Margit Sutropi juhendamisel.

2012-2024 oli Kadri Simm Tartu Ülikooli filosoofia ja semiootika instituudi kaasprofessor. 2025. aastast on ta praktilise eetika professor ja filosoofia osakonna juhataja.

Tema olulisemate uurimisvaldkondade seas on bioeetika, eetikaõpetamine ja teaduseetika.

## Tunnustus

* 2023 Tartu Ülikooli aumärk

## Isiklikku
Tema isa on filmilavastaja Peeter Simm.

## Viited

## Välislingid

*
Geneetiline muundamine

**Geneetiline muundamine** ehk geneetiline manipulatsioon on geenmuundatud organismide (ehk GMO-de) valmistamine.

Geneetiliseks muundamiseks kasutatakse insenergeneetika vahendeid. 

Kuna organismide geneetiline muundamine toob endaga kaasa pöördumauid muutusi nii liigi kui koosluste ehituses ja elus, siis on see väga tugevasti piiratud ning valdavas osas keelatud tegevus.

## Vaata ka
* geneetiliselt muundatud hiir
* geneetiliselt muundatud toit
* Cartagena protokoll
Hans Zehetmayer

**Johann (Hans) Zehetmayer** (28. aprill 1909 – surma-aeg ja -koht on teadmata) oli Austria poksija.

Zehetmayer oli kokku viiekordne Austria meister - keskkaalus (kuni 160 naela ehk 72,6 kg)  aastatel 1930–1932 ning poolraskekaalus (kuni 175 naela ehk 79,4 kg) aastatel 1935 ja 1936.

Zehetmayer osales keskkaalus (kuni 160 naela ehk 72,6 kg) 1936. aasta Berliini olümpiamängude poksivõistlustel, kuid kaotas 2. ringis oma kohtumise hilisemale pronksmedalivõitjale Raúl Villarealile (Argentina) ja jäi edasisest medaliheitlusest välja.

Zehetmayer võitis poolraskekaalus (kuni 175 naela ehk 79,4 kg) 4. Euroopa meistrivõistlustel (Budapest, 1934) kuldmedali ja tuli Euroopa meistriks. Ta oli esimene ja on seni ainus Austria poksija, kes on tulnud Euroopa meistriks.

## Viited

## Välislingid
*
Džungaaria kääbushamster

**Džungaaria kääbushamster** ehk **siberi hamster** (*Phodopus sungorus*) on kääbushamstri perekonda kuuluv näriline.

Liik pärineb Põhja-Kasahstani steppidest ja Siberist, mis koos Hiina põhjaosaga moodustavad üsna sarnase kliimaga ala. Esimesed neli isendit püüti Lääne-Siberist 1968. aastal ning viidi uurimiseks Saksamaale Max Plancki Instituuti. Loomad sigisid vangistuses üsna jõudsalt. Inglismaale jõudsid esimesed isendid 1970. aastate alguses, hiljem on neid mitmest Ida-Euroopa uurimisasutusest juurde saadud.

## Välislingid
* Džungaaria kääbushamster ehk Siberi hamster (Phodopus sungorus)
Tiit Lukki

**Tiit Lukki** (9. aprill 1948 – 16. november 2023) oli eesti füüsik.  

## Hariduskäik
Lõpetas 1966. aastal Kohila Keskkooli kuldmedaliga. Lõpetas Tartu Riikliku Ülikooli 1972. aastal teoreetilise füüsika erialal. Magistrikraad füüsikas 1993. aastal. Töö teema: "Füüsikaliste meetodite kasutamisest loodusteaduslike mõõtmiste optimeerimisel".

## Töökäik
* 1971 – 1972  Kirjastus Valgus kõrgkoolide õpikute toimetaja
* 1972 – 1975 ENSV TA Termofüüsika ja Elektrofüüsika Instituudi Läänemere sektori insener
* 1975 – 1977 Aianduse Peavalitsuse Konstrueerimise ja Tehnoloogia Büroo Teadusliku Uurimise Kesklabori eksperimentaalsektori juhtiv insener
* 1977 – 1983 Aianduse peavalitsuse KTB TU Kesklabori juhtiv konstruktor
* 1983 – 1985 Tallinna Botaanikaaia Troopilise ja subtroopilise floora sektori vaneminsener
* 1985 – 1991 TA Tallinna Botaanikaaia juhtiv insener
* 1991 – 2006 Tallinna Pedagoogilise Instituudi füüsika kateedri vanemõpetaja, edasiselt Tallinna Pedagoogikaülikooli Loodusteaduste osakonna assistent
* 2006 – 2016 Tallinna Ülikooli Keskkonnateaduste statistiliste meetodite lektor

Alates 1. septembrist 2016 oli pensionil.

## Ilmunud raamatud
* Lukki, Tiit (2018). Mõttekaapeid sahtli põhjast. Metsakasti: Paljasjalg – (Eesti 100 luuleraamatut).
* Lukki, Tiit (2018). Mõttemustreid sõnakudumeis. Metsakasti: Paljasjalg – (Eesti 100 luuleraamatut ; [55]).
* Roots, Ott; Lukki, Tiit (2006). *Persistant organic pollutants in our environment*. Tallinn: Keskkonnaministeeriumi Info- ja Tehnokeskus.
* Lukki, Tiit (2001). Loodusõpe kui süsteem – essee loodusteaduslike ainete õpetamise teemadel. Tallinn: Ilo
* Lukki, Tiit (2001). Füüsika ruum aeg aine jõud. Tallinn: Ilo
* Lukki, Tiit (2000). Füüsika : universum, aine, mehaanika, soojus, elekter, optika. Tallinn: Ilo
* Lukki, Tiit (1996). Kratsimine aitab ka vesikirpude vastu, ehk iga päev juhtub midagi : [kalender-naljaraamat 1996/97]. Tallinn: Koolibri
* Lukki, Tiit (1996). 50 praktilist tööd loodusõpetusest. Tallinn: Koolibri

## Välislingid
*
Johann Wilcken

**Johann Wilcken** (1645 Kuressaare Rootsi kuningriik – aprill 1710 Keila Rootsi kuningriik) oli Eesti vaimulik.

Ta õppis aastani 1667 Tallinna gümnaasiumis. Usuteadust õppis ta (immatrikuleerus 19. veebruaril 1668) Kieli ülikoolis, (suvesemestril 1668) Jena ülikoolis ja Rostocki ülikoolis (seal sai ta aprillis 1674 magistriks). Ordineeriti 14. aprillil 1676 kirikuõpetajaks.

Ta oli aastatel 1676–1692 Jõelähtme Püha Neitsi Maarja koguduse õpetaja. Aastatel 1692–1710 oli ta (kutsuti 9. detsembril 1692, introdutseeriti veebruaris 1694) Keila Miikaeli koguduse õpetaja. 16. detsembril 1706 sai ta Lääne-Harju praostkonna praostiks. Ta osales 28. märtsil 1710 Tallinnas Eestimaa piiskopi valimisel.

Wilcken kuulus aastal 1682 moodustatud Uue Testamendi eestikeelse tõlke käsikirja revideerimise komisjoni, oli pärast Toompea tulekahjus (6. juunil 1684) hävinenud evangeeliumide taastatud tõlke üheks olulisemaks tõlkijaks-toimetajaks. Oli aastal 1699 ilmunud Rootsi kirikukorralduse *Kässi-Ramat, Kumma sisse on kokkopantut, Kuida Jummalatenistust, Christlikko Kombede nink Kirko-Wiside ka meie Ma Koggoduste sees peap peetama nink techtama* üks korrektoreid.

## Isiklikku
Tema poeg Joachim Nicolaus Wilcken oli Hageri Lambertuse koguduse õpetaja.
## Viited
Alfred Kütt (poliitik)

**Alfred Kütt** (23. september 1894 Tarakvere küla, Roela vald – 28. juuni 1945 Rakvere) oli Eesti põllumees ja poliitik, II Riigikogu liige.

Alfred Kütt sai põllumajandushariduse Soomes. Ta töötas Eesti Vabariigis maakorralduse alal.

1918. aastal mõisteti ta kolmeks aastaks parandusmajja.

Ta valiti II Riigikogu liikmeks asunike nimekirjas. Ta oli Riigikogu liige 19. augustini 1924, mil ta astus tagasi. Tema asemele Riigikogus asus Johannes Krass.

Murdvarguse eest (murdis lahti endise Aaspere mõisniku Eduard Dellingshauseni rahakapi ja varastas seal olnud kuld- ja hõbeasjad) karistas Rakvere-Paide rahukogu teda 1925. aastal 1½-aastase vangirooduga ühes õiguste äravõtmisega. Vabanedes, 1927. aastal, läks ta Austraaliasse, kust naasis Eestisse 1934. aastal.

## Viited

## Välislingid
*Foto rahvusarhiivis
Alfred Kütt (loomaarst)

**Alfred Friedrich Kütt** (20. juuni 1900 Uue-Põltsamaa vald – 20. mai 1942 Tartu) oli eesti loomaarst.

Ta lõpetas 1922. aastal Põltsamaa Reaalgümnaasiumi. Ta võttis osa Vabadussõjast. Aastatel 1922–1924 õppis ta Tartu Ülikooli filosoofiateaduskonnas (ajalugu) ja 1924–1929 veterinaariat. Ta oli korporatsiooni Fraternitas Tartuensis vilistlane.

1930. aastatel oli ta Sangaste jaoskonna loomaarst.

Ta suri raske haiguse tõttu ja on maetud Tartu Peetri kalmistule.

## Viited

## Välislingid
*Album Academicum Universitatis Tartuensis 1918-1944
*geni.com
Radisson Collection Tallinn

**Radisson Collection Tallinn** (algul **Radisson SAS Hotel**, hiljem ka **Radisson Blu Sky Hotel Tallinn**) on viietärnihotell Tallinna kesklinnas aadressil Rävala puiestee 3. See kuulub rahvusvahelisele hotelliketile Radisson Hotel Group.

Radisson Collection Hotel Tallinn tegutseb 1999–2001 Soome ja Eesti ehitajate rajatud kõrghoones, mille arhitektid on Vilen Künnapu, Ain Padrik ja Kari Mökkälä. Hoonel on 25 korrust, selle kõrgus on 104,8 meetrit. See on Tallinnas üldse kolmas ja esimene pärast nõukogude aega ehitatud kõrghoonest hotell. Hoone ehitus maksis ligi 624 miljonit Eesti krooni (umbes 40 miljonit eurot).

Hotellis on 287 tuba, sealhulgas restoran ja baar MEKK ning katuseterrassiga restoran ISSEI ülemisel korrusel. Teisel korrusel on kaheksa konverentsiruumi ning neljandal korrusel spaa ja spordikeskus.   

## Kuulsaid külastajaid
Seal on ööbinud teiste seas Bill Clinton, Jiang Zemin, Jacques Chirac, George W. Bush, Anders Fogh Rasmussen, Hillary Clinton, Alice Cooper ja David Beckham, 50 Cent.

## Vaata ka
* Tallinna kõrgeimad ehitised

## Viited

## Välislingid
* Hotelli koduleht
Wāw an-Nāmūs

**Wāw an-Nāmūs** (ka **Waw an Namus** või **Wau en Namus**) on vulkaanikoonus ja kaldeera ning neid ümbritsev vulkaaniline väli Liibüas Fizzāni piirkonna lõunaosas. 

Koonuse geograafilised koordinaadid on . See on lähedal Sahara kõrbe geoloogilisele keskpunktile.

Vulkaani koonuse tipu kõrgus on 547 meetrit. Kaldeeras asuvad kolm muutliku värvusega soolajärve. Vulkaaniline basalt on voolanud 10–20 km kaugusele koonuse ümber.  Tumeda välja suurus võimaldab koonust hästi näha kosmosest.

Wāw an-Nāmūs on üks piirkonna kõige populaarsemaid turismiobjekte.

## Välislingid

* Wāw an-Nāmūs at Global Volcanism Program
Eesti Keele Kaitse Ühing

**Eesti Keele Kaitse Ühing** (lühend **EKKÜ**) on 12. oktoobril 1999 asutatud ühing eesti keele kaitseks. 

## Tegevus
EKKÜ korraldab regulaarselt ettekandekoosolekuid, analüüsib ajakirjanduskeelt ja tutvustab tulemusi lehetoimetustes. Ühing tähistab emakeelepäeva ja kultuuritegelaste tähtpäevi, korraldab keeleseminare ja abiturientidele suunatud keelekonsultatsioone. 

Kord aastas annab ühing välja ajakirja Keelekaitsja.

EKKÜ toetas Meinhard Laksi algatust kuulutada emakeelepäev riiklikuks tähtpäevaks.

Korduvalt on ühing tauninud Eesti ärinimede võõrapärasust, ingliskeelsete tsitaatsõnade rohkust ajakirjanduses ja "keele risustamise tendentse" ilukirjanduses. "Häiriv on eestlaste alaväärsuskompleks, rahvustunde lahjenemine, haridustegelaste endi keeleline nõrkus, mille tõttu eesti keel kui õppeaine on asendatud segaõppeainega. /---/ On viimne aeg peatada eesti keele laostumine Eesti Vabariigis," kirjutati EKKÜ üldkoosoleku seisukohtades 21. märtsil 2001. 

EKKÜ on ka seisukohal, et kirjakeele tugevus seisneb selle reeglistatuses. "Väärade lähtealuste tõttu on keelekorraldajateks hakanud inimesed loobunud kirjakeele reeglistamisest, selle asemele on võetud soovitamine, mis seisneb peaaegu kõige lubamises. Üldsusele on antud info, et nüüd on kõik lubatud nagu kõnekeeles või murdes."

Kui Tallinna Pedagoogikaülikooli üld- ja rakenduslingvistika professori Martin Ehala kirjastus Künnimees avaldas kolme noore õpetaja kirjutatud õpiku "20. sajandi Eesti kirjandus", otsustas Eesti Keele Kaitse Ühing Ehalalt professori tiitli ära võtta.

## Juhatus
Ühingu esimene juht oli Eduard Vääri, hiljem on juhataja olnud Reet Vääri.

## Viited

## Välislingid
* "Eesti kirjakeele olukorrast: Eesti Keele Kaitse Ühingu üldkoosoleku seisukohad 21.03.2001" Sirp, 20.04.2001 (avaldatud patendiameti kodulehel)
* Asael Truupõld "Jälgige oma keelekasutust - kas see ikka on eestlase jutt?" Delfi, 2. juuni 2011
* Eduard Vääri "Eesti keelest ja meelest" Videvik
* Aili Künstler "Parema rahva sekka minek ehk Kust ostaks Julia Roberts muruniiduki, kui ta elaks Eestis?" Sirp, 10.06.2011 - vestlus Eesti Keele Kaitse Ühingu juhatuse esimehe Reet Vääriga
1895 (film)

**"1895"** on eesti 1995. aasta joonisfilm, mille autorid on Priit Pärn ja Janno Põldma.

Animafilmiga "1895" tähistati filmikunsti sajandat aastapäeva. See räägib vendade Auguste ja Louis Lumière' elust. Film käsitleb üldsusele seni vähe teada fakte ja sündmusi kahe kuulsa venna elust, kes on läinud ajalukku filmikunsti leiutajatena.

Film on illusioon. Kas illusioon on tõde? See väide ja küsimus olid aluseks filmi autoritele, kui nad võtsid endale õiguse kinnitada, et just nende versioon vendade Lumière'de elust ja kino sünnist on kõigist seni teadaolevatest kõige originaalsem ja ainulaadsem.

Eesti Filmiajakirjanike Ühing valis selle Eesti aasta filmiks.

## Viited
Claus von Ramm

**Claus von Ramm** (ka **Clas**; suri 18. augustil 1684) oli Eestimaa mõisnik.

Claus von Ramm oli Padise ja Vihterpalu mõisniku ning Tartu õuekohtu asepresidendi Thomas von Rammi ja tema esimese abikaasa Anna Ecke poeg.

Talle kuulusid Padise, Vihterpalu ja Vasalemma mõis.

Ta oli ka Harjumaa meeskohtunik.

Clas von Ramm pärandas Keila kirikule väikese tornikella, mida aga veel 1686. aastal polnud kirikule üle antud. Seetõttu esitasid kirikueestseisjad Eestimaa kubernerile nõude portooriumiprefekti Ewert von Strahlborni vastu, eesmärgiga kell kätte saada.

## Perekond
Claus von Ramm abiellus 10. oktoobril 1640 Liivi mõisas Sophie Elisabeth von Lieveniga, kes oli Liivi mõisniku Berend von Lieveni ja tema abikaasa Gertrude (sünd. von Uexküll) tütar. Abielust sündisid:
*Berend Otto (1641–1708), Rootsi sõjaväelane (ooberstleitnant), Vihterpalu mõisnik
*Gertrude Elisabeth (sünd. 1642), oli abielus Gustav Johann von Esseniga (suri 1703)
*Anna Margaretha (1643–1709), oli abielus Anton Johann von Wrangelliga (maeti 1705)
*Barbara Sophia (sünd. 1646), oli abielus vabahärra Ludwig Wilhelm von Taubega
*Helena (sünd. 1647)
*Sophia Elisabeth (1648–1725), oli abielus Berend Reinhold von Delwigiga (maeti 1699)
*Anna Magdalena (sünd. 1652), oli abielus Frommhold von Knorringiga (maeti 1678)
*Reinhold (1665–1755), Rootsi sõjaväelane (kapten), Padise, Vihterpalu ja Vasalemma mõisnik

## Esivanemad
Viited:

## Viited
Hein ten Hoff

**Hein ten Hoff** (19. november 1919 Süddorf, Edewechti vald, Ammerlandi maakond, Alam-Saksi liidumaa – 13. juuni 2003 Hamburg) oli Saksamaa poksija, rahvuselt hollandlane.

Ten Hoff oli raskekaalus (üle 175 naela ehk 79,4 kg) kokku kolmekordne Saksamaa meister aastatel 1940, 1941 ja 1944.

Ten Hoff võitis raskekaalus (üle 175 naela ehk 79,4 kg) 1942. aasta Euroopa meistrivõistlustel (Breslau, 1942) kuldmedali ja tuli Euroopa meistriks. 

Ten Hoff poksis septembrist 1945 kuni augustini 1955 elukutselisena ning pidas üldse kokku 43 kohtumist. Ta võitis neist 32 (neist 28 nokaudiga), kaotas 7 (neist 3 nokaudiga) ning viigistas 4 kohtumist.

## Viited

## Välislingid
*
Narmik (sammal)

**Narmik** (*Ptilidium*) on narmikuliste sugukonda kuuluv helviksammaltaimede perekond.

Selles perekonnas on kolm liiki. Lisaks kahele Euroopas (sealhulgas Eestis) leiduvale kuulub siia Põhja-Ameerikas kasvav *Ptilidium californicum*.

## Eesti liigid
Eestis leidub kaks selle perekonna liiki:
**Ptilidium ciliare* – harilik narmik
**Ptilidium pulcherrimum* – kaunis narmik
Brad Friedel

**Bradley Howard Friedel** (sündinud 18. mail 1971 Lakewoodis) on Ameerika Ühendriikide endine jalgpallur, väravavaht.

Aastatel 1992–2005 mängis Brad Friedel Ameerika Ühendriikide jalgpallikoondises 82 korda. Ta on mänginud kolmel jalgpalli MM-il.